Exercicio de funcións e cursores.

Sobre a base de datos tendaBD realiza o seguinte.

Implementa unha función que se chame maxPesoArtigo que dovolva unha cadea que terá o seguinte formato: ‘nomeArtigo-pesoArtigo-corArtigo’. A función deberá devolver o resultado para toda a táboa de artigos ou para un conxunto de artigos seleccionados polo seu **prezo de venda**. Para elo, a función disporá de tres parámetros de entrada, que se describen a continuación.

Parámetros de entrada da función:

* pMinPrezo: prezo de venda mínimo.
* pMaxPrezo: prezo de venda máximo.
* pTipoConsulta: si queremos que a función opere sobre todos os artigos ou sobre os que estean entre o prezo mínimo e máximo.

Desta forma, a función deberá recibir tres parámetros, e en función deles, obterá o resultado sobre todos os artigos ou sobre os que estean entre o prezo mínimo indicado ou sobre o prezo máximo.

Poñeremos agora os criterios de funcionamento da función:

* Si queremos que a función actúe sobre todos os artigos, deberemos pasar os seguintes valores nos parámetros:

maxPesoArtigo (-1,-1,’t’)

É dicir, empregando a función con eses parámetros, deberemos empregar todos os artigos para atopar o de peso máximo. Fai as comprobacións que consideres oportunas sobre os parámetros recibidos para que a función realice ou non a tarefa.

* Si queremos que a función actúe sobre os artigos que se encontren entre un prezo mínimo e máximo de venda, deberemos pasar os seguintes valores nos parámetros:

maxPesoArtigo(x,y,’p’)

É dicir, empregando a función con eses parámetros, para atopar o de peso máximo deberemos empregar os artigos que se atopen entre o peso x e y. Fai as comprobacións que consideres oportunas sobre os parámetros recibidos para que a función realice ou non a tarefa.

Segundo os datos que se consideren para aplicar á función, en función dos parámetros recibidos, debes empregar un cursor, para percorrer eses resultados e atopar o de máximo peso, e devolver o resultado correspondente co formato que se pide.

NOTA: Se algún artigo non tivera cor, debe concatenarse a frase ‘Sen cor’ no resultado final, si é que o de mais peso non ten cor.