Boletín de exercicios 1

Escribir e probar consultas simples

A tarefa consiste en realizar as seguintes consultas simples.

Sobre a base de datos tendaBD

* Tarefa 1.1. Mostrar os datos de todas as tendas.
* Tarefa 1.2. Mostrar os nomes de todos os provedores.
* Tarefa 1.3. Obter a lista das poboacións nas que existen clientes.
* Tarefa 1.4. Mostrar o prezo de venda de todos os artigos e o prezo que resultaría despois de aplicarlles un incremento do 10%.
* Tarefa 1.5. Mostrar o número de cliente, apelidos e nome de todos os clientes de Madrid.
* Tarefa 1.6. Seleccionar o código, descrición e peso dos artigos que pesen máis de 500 gramos.
* Tarefa 1.7. Seleccionar todos os artigos que teñan prezo de venda superior ou igual ao dobre do prezo de compra.
* Tarefa 1.8. Seleccionar apelidos, nome, poboación e desconto, de todos clientes de Asturias ou Valencia que teñan un desconto superior ao 2% ou que non teñan desconto.
* Tarefa 1.9. Seleccionar todos os artigos de cor negra que pesen máis de 5000 gramos.
* Tarefa 1.10. Obter todos os artigos que non son de cor negra ou que teñan un peso menor ou igual de 5000 gramos, é dicir, obter o resultado complementario da consulta anterior.
* Tarefa 1.11. Seleccionar os artigos que son de cor negra e pesan máis de 100 gramos, ou ben son de cor cyan.
* Tarefa 1.12. Facer unha lista dos artigos que teñan un prezo de compra entre 12 e 18 euros, ambos prezos incluídos.
* Tarefa 1.13. Mostrar unha lista de artigos de cor negra ou de cor *cyan*.
* Tarefa 1.14. Buscar un cliente do que se descoñece o apelido exacto, pero se sabe que as dúas primeiras letras son 'RO'.
* Tarefa 1.15. Buscar clientes que teñan o nome de 5 letras, empezando por 'B' e terminando por 'A'.
* Tarefa 1.16. Buscar todos os artigos para os que non se gravou o seu color.
* Tarefa 1.17. Clasificar os artigos tendo en conta o seu peso, por orden decrecente.
* Tarefa 1.18. Mostrar código de artigo, nome, prezo de compra, prezo de venda e marxe de beneficio (prezo de venda – prezo de compra) dos artigos que teñen un prezo de compra superior a 3000 euros, ordenados pola marxe.
* Tarefa 1.19. Clasificar nome, provedor, stock e peso dos artigos que teñen un peso menor ou igual de 1000 gramos, por orden crecente do provedor. Cando os provedores coincidan, deben clasificarse polo stock en orden decrecente.
* Tarefa 1.20. Seleccionar nome e apelidos dos clientes que teñan un apelido que empece por 'F' e remate por 'Z'.
* Tarefa 1.21. Seleccionar todos os artigos que leven a palabra LED, en maiúsculas, na súa descrición.
* Tarefa 1.22. Seleccionar todos os artigos que teñan unha descrición que empece por 'CABI', sen diferenciar maiúsculas de minúsculas.
* Tarefa 1.23. Comprobar que un número é un valor enteiro, que pode empezar polos símbolos + ou -.
* Tarefa 1.24. Seleccionar os clientes que teñan un apelido que empece pola letra 'a' ou pola letra 'f'.
* Tarefa 1.25. Seleccionar os clientes que teñan un apelido que non empece por 'a','b','c', ou 'd'.
* Tarefa 1.26. Seleccionar os artigos que teñan un prezo de venta que remata en .00.
* Tarefa 1.27. Seleccionar os clientes que teñen un nome que teña exactamente 5 carácteres.

Sobre a base de datos traballadores

* Tarefa 1.28. Unha nova normativa non permite que as comisións superen o 10% do salario. Mostrar información ordenada por número de departamento, dos departamentos nos que exista algún empregado que incumpra esta normativa, nos seguintes casos:
* Mostrar o número de departamento.
* Tarefa 1.29. A campaña de axuda familiar posta en marcha pola empresa, establece que os empregados que teñan máis de 3 fillos, cobrarán unha paga extra de 30 euros por fillo a partir do terceiro e incluíndo este. Mostrar nome, salario, comisión, número de fillos, importe da paga extra e salario mensual final dos empregados, ordenados alfabeticamente polo nome, aplicando a axuda familiar.
* Tarefa 1.30. Mostrar os nomes dos empregados con apelido 'MORA' ou que empece por 'MORA' ordenados alfabeticamente.
* Tarefa 1.31. A empresa vai organizar un espectáculo para os fillos dos empregados que durará dous días. O primeiro día invitarase aos empregados con apelido que empece polas letras dende a 'A' ata a 'L', ambas inclusive. O segundo día invitarase ao resto dos empregados. Cada empregado recibirá unha invitación por fillo e dúas máis. Cada fillo recibirá un regalo durante o espectáculo. Mostrar unha lista ordenada alfabeticamente polo nome do empregado na que aparezan os nomes dos empregados que se invitarán no primeiro día, o número de invitación que lle corresponden e o número de regalos que hai que preparar para el.
* Tarefa 1.32. Mostrar os nomes e salarios dos empregados que cumpran algunha das seguintes condicións:
* Non teñen fillos e gañan máis de 1200 euros.
* Teñen fillos e gañan menos de 1800 euros.
* Tarefa 1.33. Mostrar nome e salario base dos empregados que non teñen fillos ordenados de maior a menor polo salario base.
* Tarefa 1.34. Mostrar por orden alfabético, os nomes e salarios base dos empregados que traballen no departamento 111 e teñan unha comisión que supere o 15% do seu salario base.
* Tarefa 1.35. A empresa decide aumentar a comisión nun 15% aos empregados que teñan máis de 2 fillos. Mostrar ordenados alfabeticamente polo nome de empregado: nome do empregado, número de fillos, importe da comisión antes do aumento e importe da comisión despois do aumento.