Boletín de exercicios 2

A tarefa consiste en realizar as seguintes consultas utilizando funcións MySQL.

Sobre a base de datos tendaBD

* Tarefa 2.1. Mostrar apelidos e nome nunha mesma columna separados por unha coma, e o número de letras que ten o nome.
* Tarefa 2.2. Mostrar nomes e apelidos dos clientes en minúscula.
* Tarefa 2.3. Mostrar a idade dunha persoa nacida o 22/03/1981 no momento actual. Suponse que a data do sistema é a correcta.
* Tarefa 2.4. Mostrar tódalas vendas do mes anterior ao mes actual en dous supostos:
* Na táboa gárdanse datos das vendas dun ano.
* Na táboa gárdanse datos das vendas de varios anos.

Pódense inserir vendas para poder comprobar o resultado. Se o data actual é 13/12/2015, pódense inserir ventas no mes de novembro utilizando o seguinte guión SQL:

/\* inserir vendas no mes anterior tendo en conta que a data actual é 13/12/2015 \*/

**insert** **into** vendas **(**ven\_tenda**,** ven\_empregado**,** ven\_cliente**,** ven\_data**)** **values**

**(**7**,**2**,**1**,**'2015-11-01'**),**

**(**2**,**14**,**30**,**'2015-11-15'**),**

**(**2**,**14**,**60**,**'2015-11-30'**),**

**(**2**,**14**,**60**,**'2014-11-30'**);**

* Tarefa 2.5. Mostrar número, nome e prezo de venda (redondeado, sen decimais) dos artigos de cor negra.
* Tarefa 2.6. Calcular a media dos pesos de todos os artigos.
* Tarefa 2.7. Calcular a media do peso, o marxe máximo ( máxima diferenza entre o prezo de venda e o prezo de compra) e a diferenza que se dá entre o maior prezo de venda e o menor prezo de compra. Estes cálculos terán que facerse para aqueles artigos que teñan descrito a cor cun valor distinto do NULL.
* Tarefa 2.8. Contar o número de cores distintos que existen na táboa de artigos.
* Tarefa 2.9. Mostrar nome e cor dos artigos. Se a cor é descoñecida, débese mostrar o texto ‘DESCOÑECIDO’.

Sobre a base de datos traballadores

* Tarefa 2.10. A xubilación na empresa está establecida aos 60 anos. O empregado xubilado ten dereito a unha liquidación que equivale ao salario dun mes por cada ano de servizo na empresa. Mostrar nome, data de nacemento, salario mensual base, antigüidade (número de anos dende que entrou a traballar na empresa ata a data de xubilación) e importe da liquidación que lle corresponde aos empregados que se xubilarán no ano actual.
* Tarefa 2.11. Mostrar nome, día e mes do aniversario dos empregados dos departamentos 110 e 111.
* Tarefa 2.12. Mostrar o número de empregados que este ano cumpren 20 anos traballando na empresa e o salario medio de todos eles.
* Tarefa 2.13. Mostrar o importe anual (14 pagas) correspondente ao soldos dos empregados (soldo máis comisións).
* Tarefa 2.14. Mostrar o número de departamentos que existen e o presuposto anual medio de todos eles.
* Tarefa 2.15. Mostrar o importe total das comisións dos empregados.
* Tarefa 2.16. Mostrar nome, data de nacemento e idade dos empregados que teñan actualmente 50 anos ou máis. Ordenar o resultado pola idade de maior a menor.
* Tarefa 2.17. Mostrar nome de empregado, data de entrada na empresa con formato dd/mm/aaaa e número de trienios completos que levan traballados os empregados que cumpren 57 anos no ano actual. Ordenar de forma descendente por número de trienios.
* Tarefa 2.18.Mostrar a media de idade á que os empregados entran a traballar na empresa.
* Tarefa 2.19.Mostrar nome, data de entrada na empresa con formato dd/mm/aaaa e o número de anos completos que leva traballando na empresa, para os empregados que cumpren anos no mes actual.
* Tarefa 2.20.Mostrar a diferenza de días traballados entre o empregado máis antigo e o máis recente, indicando a data de ingreso de ambos traballadores.
* Tarefa 2.21. Mostrar ordenados por número de empregado, o número de empregado, nome e salario mensual total (salario+comisión) dos empregados cun salario mensual total de máis de 1800 euros.