Boletín de exercicios 3. Consultas Multitaboa I

Realizar as seguintes consultas utilizando unha composición interna con condición de igualdade.

Sobre a base de datos tendaBD

* Tarefa 3.1. Seleccionar os artigos de cor negra e mostrar o seu número, nome e peso, así como o nome do provedor.
* Tarefa 3.2. Seleccionar para todos os apelidos, nome e o nome da provincia na que residen. Os dous primeiros díxitos do código postal (*clt\_cp*) corresponden ao código da provincia na que reside o cliente. Ordenar o resultado polo nome da provincia, e dentro da provincia, polos apelidos e nome, alfabeticamente.
* Tarefa 3.3. Mostrar para cada venda: nome e apelidos do cliente, día, mes, e ano da venda (cada un nunha columna).
* Tarefa 3.4. Mostrar unha lista que conteña: número de vendas, número de artigos vendidos, suma de unidades vendidas e a media dos prezos unitarios dos artigos vendidos.
* Tarefa 3.5. Seleccionar para cada artigo o seu número, nome, peso e o nome que corresponde ao peso (*peso\_nome*), tendo en conta a información contida na táboa *pesos*, que da un nome aos pesos en función do intervalo ao que pertence. Ordenar o resultado polo peso do artigo, de maior a menor.
* Tarefa 3.6. Mostrar para cada venta: nome e apelidos do cliente, a data da venta con formato dd/mm/aa e os días transcorridos dende que se fixo a venta. Ordenar o resultado polo número de días transcorridos dende a venta.
* Tarefa 3.7. Seleccionar os nomes das provincias nas que temos clientes.
* Tarefa 3.8. Seleccionar para cada venda:
* Datos da venda: identificador e data da venda.
* Datos do cliente: nome do cliente (nome e apelidos separados por coma).
* Datos do empregado: nome do empregado (nome e apelidos separados por coma).

Mostrar os datos ordenados polos apelidos e nome do cliente.

* Tarefa 3.9. Seleccionar información sobre os artigos vendidos. Para cada liña de detalle interesa:
* Datos do cliente: apelidos e nome separados por coma, nunha única columna.
* Datos do artigo: nome, cantidade, prezo unitario, desconto e o importe final para o cliente (resultado de multiplicar a cantidade polo prezo unitario e aplicar o desconto que corresponde).

Mostrar os resultados ordenados polo nome do artigo.

Sobre a base de datos traballadores

* Tarefa 3.10. Seleccionar o número e nome de departamento, xunto co nome do director, para os departamentos independentes, é dicir, que non dependen de ningún outro departamento.
* Tarefa 3.11. Mostrar nome (só nome, sen apelidos) e enderezo do *centro* ao que pertence o departamento no que traballa, dos empregados cun nome (sen ter en conta os apelidos) que empece por 'A'.
* Tarefa 3.12. Seleccionar para todos os empregados que non son directores, o nome de departamento no que traballa, o seu nome e salario, o nome e salario do director do seu departamento, e a diferenza do seu salario e o salario do director do departamento. Ordenar o resultado polo nome do departamento. Solicítase esta información para facer un estudio da diferenza de salarios entre os directores dos departamento e os traballadores que traballan no departamento.