Boletín de exercicios 4. Consultas Multitaboa II

**Realizar as seguintes consultas utilizando unha composición externa.**

Sobre a base de datos tendaBD.

* Tarefa 4.1. Para todos os clientes con identificador inferior ou igual a 10, seleccionar os datos das vendas que se lle fixeron. Hai que mostrar para cada venda, o identificador do cliente, apelidos, nome e data de venda. Se a algún deses clientes non se lle fixo ningunha venda, deberá aparecer na lista co seu identificador, nome, apelidos, e o texto 'SEN COMPRAS' na columna da data da venda.
* Tarefa 4.2. Seleccionar os nomes das provincias nas que non temos ningún cliente.
* Tarefa 4.3. Seleccionar o código (emp\_id), apelidos e nome de todos os empregados. Engadir unha columna na lista de selección, co alias Vendas, na que se mostre o literal 'Si' se o empregado fixo algunha venda, ou o literal 'Non' no caso de que aínda non fixera ningunha venda.

**Realizar as seguintes consultas compoñendo unha táboa consigo mesma.**

Sobre a base de datos tendaBD

* Tarefa 4.4. Obter unha lista de todos os artigos que teñan un prezo de compra superior ao prezo de compra do artigo con código ' 0713242'.

Sobre a base de datos traballadores

* Tarefa 4.5. Mostrar o número, nome e salario de todos os empregados que teñen un salario maior que o salario do empregado número 180. Engadir na lista de selección unha columna para mostrar o salario do empregado número 180.

**Realizar as seguintes consultas utilizando UNION.**

Sobre a base de datos tendaBD

* Tarefa 4.6. Seleccionar todos os artigos negros, xunto cos artigos que pesan máis de 5000 gramos, escribindo dúas consultas, e empregando o operador de unión de consultas.
* Tarefa 4.7. Para facer un envío de cartas con información dunha nova campaña por correo postal, seleccionar apelidos, nome, enderezo, código postal e poboación de todos os clientes e de todos os empregados. Na lista hai que diferenciar se a persoa é cliente ou empregado. Ordenar o resultado por orden alfabético de apelidos e nome.