Boletín de exercicios 6. Consultas con subconsultas

**Realizar as seguintes consultas utilizando operadores relacionais para relacionar unha consulta principal con subconsultas dentro dunha condición.**

Sobre a base de datos tendaBD.

* Tarefa 6.1. Seleccionar código e peso dos artigos que teñen o peso máis pequeno có peso do artigo de código '077WN45'.
* Tarefa 6.2. Seleccionar código, nome, peso e cor dos artigos da mesma cor có artigo de código '242C283', e que teñan un peso maior ou igual co peso medio de todos os artigos.
* Tarefa 6.3. Seleccionar código da tenda e nome do xerente das tendas nas que se vendeu polo menos unha unidade do artigo de código ' 077WN45'.
* Tarefa 6.4. Mostrar a lista de artigos cun prezo de venta maior có prezo de venta do artigo máis barato de cor negra. Obter o mesmo resultado nos dous casos seguintes:
* Utilizando *any*.
* Utilizando a función *min()*.
* Tarefa 6.5. Seleccionar código de artigo, descrición do artigo e código do provedor para os artigos que subministra o provedor que ten o nome SEAGATE.
* Tarefa 6.6. Mostrar información do artigo máis caro, Seleccionando o seu código, nome, prezo de venta e nome do provedor que o subministra

Sobre a base de datos traballadores

* Tarefa 6.7. Mostrar nomes e salarios dos empregados que teñan salario maior có salario de tódolos empregados do departamento 122. O resultado móstrase ordenado por nome de empregado.
* Tarefa 6.8. Mostrar os nomes e salarios dos empregados con salarios maiores ou iguais a o de Claudia Fierro, ordenados alfabeticamente. Resolver esta consulta:
* con subconsulta.
* sen subconsulta utilizando JOIN.
* Tarefa 6.9. Mostrar nome e presuposto dos departamentos que teñen o presuposto máis alto e o máis baixo.
* Tarefa 6.10. Mostrar número, nome, data de ingreso na empresa e nome do departamento no que traballa o empregado ou empregados que levan máis tempo na empresa.
* Tarefa 6.11. Mostrar nome e salario dos empregados que cumpran algunha das seguintes condicións:
* Ingresaron na empresa despois do 1-1-88.
* Ingresaron na empresa antes do 1-1-88 pero teñen un salario inferior ao salario medio de todos os empregados da empresa.
* Tarefa 6.12. Mostrar a extensión telefónica asignada a máis empregados indicando o número de empregados que a comparten. Se hai máis dunha, deben aparecer todas.

**Realizar as seguintes consultas utilizando o predicado BETWEEN para relacionar unha consulta principal con subconsultas dentro dunha condición.**

Sobre a base de datos tendaBD

* Tarefa 6.13. Mostrar nome e prezo de venda dos artigos que teñen un prezo de venda comprendido entre o prezo do artigo '0713242' e a media de prezos de todos os artigos. Os datos deben mostrarse ordenados alfabeticamente polo nome do artigo.

Sobre a base de datos traballadores

* Tarefa 6.14. Seleccionar o nome e número de departamento dos empregados que pertenzan a un departamento cun presuposto comprendido entre os presupostos dos departamentos 122 e 121 (incluídos). Os datos deben mostrarse ordenados de menor a maior polo número do departamento.

**Realizar as seguintes consultas utilizando o predicado IN para relacionar unha consulta principal con subconsultas dentro dunha condición.**

Sobre a base de datos tendaBD

* Tarefa 6.15. Obter a lista de provedores que subministran como mínimo un artigo de cor negra.
* Tarefa 6.16. Mostrar identificador de cliente, apelidos e nome na mesma columna separados por coma, para os clientes que só teñen unha venda. O resultado estará ordenado polo identificador do cliente.
* Tarefa 6.17. Mostrar identificador e nome dos clientes que fixeron algunha compra despois do día en que o cliente número 6 fixo a súa última compra.
* Tarefa 6.18. Mostrar os nomes dos xerentes das tendas nas que se fixo algunha venta.
* Tarefa 6.19. Importe total das vendas que se fixeron ao cliente LEANDRO FERREIRO BENITEZ.
* Tarefa 6.20. Seleccionar o id, apelidos e nome dos empregados que aínda non fixeron ningunha venda.

Sobre a base de datos traballadores

* Tarefa 6.21. Mostrar o número de departamento e o número de empregados dos departamentos que teñen un presuposto anual superior a 36000 euros.
* Tarefa 6.22. Mostrar nome de departamento e de empregado para os empregados que traballan nalgún departamento que dependa do centro 'SEDE CENTRAL'. Os datos mostraranse ordenados por departamento e nome de empregado.
* Tarefa 6.23. Mostrar número de empregados e suma dos salarios, comisións e fillos, para os departamentos nos que existe algún empregado cun salario base mensual maior de 2000 euros.
* Tarefa 6.24. Mostrar o nome de todos os directores de departamento ordenados polo número de departamento. Resolver a consulta:
* con subconsultas.
* sen subconsultas.
* Tarefa 6.25. Mostrar os nomes dos directores de departamentos que dependen dun centro de traballo que ten un nome que empeza pola letra 'S'. Resolver a consulta:
* con subconsultas.
* sen subconsultas.
* Tarefa 6.26. A empresa decide gratificar aos directores en funcións incrementando o seu salario base un 5%. Mostrar ordenados alfabeticamente, os nomes destes empregados, o seu salario, a gratificación que lle corresponde, e o salario final que resulta de sumarlle a nova gratificación ao salario. Resolver a consulta:
* con subconsultas.
* sen subconsultas.
* Tarefa 6.27. Mostrar nome e salario dos empregados co salario base maior cá media dos soldos dos directores que están en funcións.
* Tarefa 6.28. Mostrar nome e salario+comisións dos empregados do centro “RELACIÓN CON CLIENTES ” que gañan máis de 1500 euros entre salario e comisións, ordenados por departamento, salario+comisión e nome.
* Tarefa 6.29. Mostrar os nomes dos empregados que traballan no mesmo departamento que Lavinia Sanz ou Cesar Pons.

**Realizar as seguintes consultas utilizando o predicado EXISTS para relacionar unha consulta principal con subconsultas dentro dunha condición.**

Sobre a base de datos tendaBD

* Tarefa 6.30. Mostrar a lista de artigos cun prezo de venta maior có prezo de venta do artigo máis barato de cor negra utilizando unha consulta de existencia.
* Tarefa 6.31. Mostrar o nome dos artigos de cor negra que teñan algunha venda de máis de 5 unidades. Obter o mesmo resultado nos dous casos seguintes:
* sen utilizar *join*.
* utilizando *join*.
* Tarefa 6.32. Mostrar nome e apelidos dos clientes que non fixeron ningunha compra.

**Realizar as seguintes consultas utilizando subconsultas que non formen parte dunha condición.**

Sobre a base de datos tendaBD

* Tarefa 6.33. Mostrar as vendas diarias para cada tenda. A información que se debe mostrar é: código e poboación da tenda, data das vendas, suma dos importes das vendas na tenda nesa data con dous decimais, e acumulado dos importes das vendas feitas pola tenda ata esa data, con dous decimais.

Sobre a base de datos traballadores

* Tarefa 6.34. Seleccionar o número de departamento, a media dos salarios do departamento, e o salario medio de todos os empregados da empresa, para os departamentos que teñen un salario medio maior que o salario medio de todos os empregados da empresa.
* Tarefa 6.35. Mostrar o nome dos empregados que non son directores, e a diferenza do salario base respecto ao do empregado que menos cobra. Ordenar o resultado de forma descendente pola diferenza e ascendente polo nome.